Merkezê Îrtîbatî û Çapemenîye yê QSDyî derheqê bira ambargoyî ya Wezaretê Xezîne ya Amerîka de eşkerayîyêke daye. Wezaretê Xezîne ya Amerîka vizêr eşkera kerdbi ke ê do vera cerganê Ehrar El Şerqîye yê dewleta tirke semedê sûcanê înan ambargo bîyarê ca. Koma cergan a Ehrar El Şerqîye sîyasetmedara kurde Hevrîne Xelef zî qetil kerdbi.
Eşkerayîye de ame vatene ke cerganê Ehrar El Şerkîye herême de xeylêk sûcê şerî kerdî û nê cergî pabesteyê Erdoganî yê.
QSDyî ard ziwan ke ê na bire sey gamêka pozîtîfe ercnenê. QSDyî vat: ''Ma na game sey destpêkerdişê tehqîqatêkê hîrayî hyê vera sûcdaran ercnenê ke herême de xeylêk qirkerdişî kerdî. Ma venga pêro komelê mîyanneteweyî û rêxistinanê heqanê merdiman danê ke seba muhakemekerdişê sûcdaran û seba caardişê edaletî bixebitê.
Tarîxê Ehrar El-Şerqîye pê sûcan dekerde yo. Înan sîyasetmedare Hevrîne Xelef û xeylêk kadroyê weşîye û sivîlî qetil kerdî. Ganî nê sûcdarî mehkemeyanê mîyanneteweyîyan de bêrê muhakemekerdene.''
